Arja Tiili

Arja Tiili (s. 1972) on helsinkiläinen tanssitaiteilija, koreografi ja Arja Tiili Dance Companyn johtaja sekä "Break the Fight!" -kulttuuripalvelukonseptin kehittäjä ja johtaja. Arja on valmistunut klassiseksi balettitanssijaksi Ruotsin kuninkaallisesta balettikoulusta Tukholmassa 1991 ja opiskellut Tanssitaiteen maisterin koulutusohjelmassa koreografilinjalla Helsingissä Teatterikorkeakoulussa 1999-. 
Arjalla on 30 vuoden kokemus tanssitaiteen ammattilaisena niin Ruotsissa kuin Suomessa. Tiili on tehnyt ja tuottanut 42 teosta esittävän taiteen eri tyylilajeissa. Arjalla on laaja kokemus esittävän taiteen eri tyylijajeista niin esiintyjänä kuin koreografi- ohjaajana kuten myös tapahtumatuottajana. Tiilin teoksissa käsitellään tarkkanäköisesti ihmisen psyykeä ja motiiveja usein nyrjähtäneestä näkökulmasta katsottuna, huumoriakaan kaihtamatta. 
Arja Tiili Dance Company on koreografi Arja Tiilin johtama tanssiryhmä, joka tuottaa laadukkaita, omalaatuisia, rohkeita sekä hauskoja tanssiteoksia ja työpajoja. Teosten taiteellisen henkilökunnan Arja Tiili hakee aina produktiokohtaisesti. Työryhmissä näkyvät erilaiset etniset ja kulttuuriset taustat ja tyylilajit. Oleellista on törmäyttää ja sekoitella luovasti erilaisia osaamisia, taiteenlajeja ja tyylejä. Tärkeää on myös kansainvälisyys ja suomalaisen nykytanssin uudistaminen ja tunnetuksi tekeminen. Vuonna 2017 Arja Tiili Dance Company oli ehdolla Vuoden teatteriksi. Arja Tiili Dance Company toimii Intomieliset ry:n alaisuudessa ja on ollut Valtion harkinnanvaraisen toiminta-avustuksen piirissä vuodesta 2013 ja Helsingin kaupungin harkinnanvaraisen toiminta-avustuksen piirissä vuodesta 2014.
Tiili suunnittelee erilaisia esitys- ja työpajakonsepteja. Tällä hetkellä Tiilin keskeisin taiteelliseen työhönsä liittyvä toiminto on koulukiusaamista ja syrjäytymistä ehkäisevä sekä väkivallattomuuden sanomaa hip hop- kulttuurin keinoin kouluille tarjoava kulttuuripalvelukonsepti Break the Fight!- Breikkaa koulukiusaamista vastaan. Break the Fight! lyh. BTF on taidetoiminnan konsepti, joka vie väkivallattomuuden sanomaa hip hop- kulttuurin keinoin kouluikäisille Suomessa. Tavoitteena on ehkäistä koulukiusaamista ja edistää yhteisöllistä tekemistä sekä kouluissa että niiden ulkopuolella. BTF-toiminnassa lapsille ja nuorille tarjoutuu mahdollisuus yhdessä tekemiseen, liikkumiseen, itseilmaisuun ja onnistumiseen. Samalla BTF-toiminta työllistää taiteen ja katukulttuurin ammattilaisia ja luo uusia poikkisektorisia toimintamalleja kulttuurin, koulutuksen ja nuorisotyön välille.
Toimintakonsepti on osallistanut jo reilut 17 000 lasta ja nuorta Suomessa sekä Venäjällä. Break the Fight! on toteutunut työpajoina, esityksinä, koululaisten flash mob -tapahtumina, lasten ja nuorten omina esityksinä sekä tapahtumakokonaisuuksina mm. Helsingissä, Vantaalla, Espoossa, Etelä-Savossa, Hämeenlinnassa, Kouvolassa, Kuopiossa, Turussa ja Raisiossa, peruskouluissa, ammattioppilaitoksissa, nuorisotaloilla, kulttuurikeskuksissa, festivaaleilla sekä erilaisissa kaupunkitapahtumissa. Osallisuustyöpajoissa nuoret ovat myös itse pohtineet ratkaisuja koulukiusaamisen ehkäisemiseen. Ratkaisuja on esitelty kuntapäättäjäkeskusteluissa yhdessä taiteilijoiden ja tutkijoiden kanssa. Break the Fight on tavaramerkkisuojattu kulttuuripalvelukonsepti jo vuodesta 2014. Kansallinen ja EUIPO- tavaramerkit.
Henkilökohtaiset apurahat ja palkinnot.
Palkintoja ja tunnustuksia eri balettikilpailuissa vuosina 1987-1990; Prix de Lausanne-87, Arktiset askeleet- tanssitapahtuma Oulussa 1.sija, baletti -88, Nuorten taidetapahtuma Jyväskylässä, 1.sija baletti-88, Balettfestivalen i Mora / Stora Daldansen (finaalipaikka)-91, EBU:n tanssikilpailu nuorille tanssijoille TV YLE 1 1991 (finaali) jne. Useita produktio- ja matka-apurahoja niin Suomessa kuin Ruotsissa vuosina 1991-2013.
Teokset.
Tehnyt 42 koreografiaa niin tilausteoksia kuin yhteis- ja omatuotantoja:
Osallistava, soveltava ja yhteisötaide.
Break the Fight! Breikkaa koulukiusaamista vastaan – toiminnan konseptoija ja johtaja. Break the Fight lyh. BTF- toiminta ja sen kehittäminen on osa Arja Tiilin taiteellista työtä. BTF-toiminta perustuu soveltavan ja osallistavan taiteen prosesseihin, joita Intomieliset ry/ Arja Tiili Dance Companyssa kehitetään ja palvelumuotoillaan toimivaksi kulttuuripalveluksi tarjottavaksi eri yhteisöille ja kunnille. Break the Fight! BTF on tavaramerkkisuojattu kulttuuripalvelu / tuotemerkki jo vuodesta 2014. Kansallinen ja EUIPO- tavaramerkki.
Taidefasilitointi.
Taidelähtöinen fasilitointi omien koreografisten työmetodien pohjalta Grape People, Facilitating Succes 2010-2013. Teemana mm. Ryhmän yhteishengen kohottaminen - löydä omat positiiviset resurssisi.
Yhdistysjäsenyydet.
STST ry. (STST:n koreografijaoston koollekutsuja 2009-2014), Tanssin talo ry., Esitystaiteen keskus ry., Vuosaari- seura ry., Helsingin työväenopiston opistolaisyhdistys., Intomieliset ry. (Perustaja 2007-) Arja Tiili Dance Company toimii Intomieliset ry:n alaisuudessa.